Kevesebb tej és ásványvíz, de ugyanannyi alkohol fogy
A gazdasági válság hatására kevesebb gyümölcsöt és ásványvizet vett a magyar lakosság 2008. utolsó negyedévében, viszont nem csökkentette alkoholfogyasztását - Egyebek mellett ez is kiderült a Gfk Hungária 2008-as kiskereskedelmi tendenciákat bemutató szerdai tájékoztatóján.
A szeszes italokon túl a fogyasztók ugyanannyit, sõt többet vásároltak macskaeledelbõl, ami a piackutató szerint azt is jelentheti, hogy a gazdák a kedvenceikben kereshetik a vigaszt a válságban.
Tavaly õsztõl csökkent a tej, a kávé, a tea, a gyümölcslevek, a felvágottak, a csokoládé, az édes és sós kekszek, valamint a mosószerek, a samponok, és a papírzsebkendõ forgalma. Ugyanannyi fogyott viszont sajtból, joghurtból, túróból és száraztésztából, valamint szappanból, fogkrémbõl és mosogatószerbõl is.

Dörnyei Ottilia, a piackutató intézet ügyfélkapcsolati igazgatója szerint azonban nem feltétlenül a válság okozta a költési szerkezet ilyenfajta átrendezõdését. Mint mondta: ezek a tendenciák már korábban is tapasztalhatóak voltak, a válság mindezt csak felerõsítette. Egyértelmû összefüggés egyedül csak a gyümölcsleveknél és az ásványvizeknél mondható ki, mivel ezeknek a termékeknek a forgalma hosszú évek óta töretlenül emelkedett, tehát az év végi csökkenés a válsággal magyarázható.
A piackutató vizsgálata szerint a válság nem változtatta meg azt sem, hogy a fogyasztók hol vásárolják meg a kiskereskedelmi termékeket. 2 éve folyamatosan csökken a nagy hipermarketek és diszkontok részaránya, többen és többet vásárolnak a szupermarketekben és a drogériákban. A válság ezt a folyamatot is felerõsítette.
Kozák Ákos, a Gfk igazgatója szerint az unióban tapasztalt folyamatok alapján az prognosztizálható, hogy folytatódik az a tendencia, hogy a fogyasztók nem lesznek lojálisok, nem ragaszkodnak majd megszokott boltjaikhoz, márkáikhoz. Az olcsóbbat keresik és több helyen vásárolnak majd.
A felmérés felhívja a figyelmet arra is, hogy a Fogyasztói Bizalom Index soha nem volt még olyan alacsony, mint jelenleg. Egyelõre azonban fõleg azért érzékelhetõ a fogyasztás visszaesése, mert jelentõsen nõtt a deviza hitelek törlesztõ részlete, illetve akinek pénze van, a magas kamatok miatt elhalasztja fogyasztását és inkább bankba teszi.
gazdasági válság alkohol